Berdelaedjes :: Vey sudjet - Grosse croejhete so papî (e 2 vol)
Grosse croejhete so papî (e 2 vol)
Potchî al pådje 1, 2, 3, 4, 5, 6, 7 Shuvant
Date: dju 15 avr, 2010 15:04:23 Sudjet: Grosse croejhete so papî (e 2 vol)
Po Yanik mete si pordjet cial.
Dji voe bén l' pordjet rexhe (li prumî volume, todi), po les fiesses del Walonreye 2011.
I fåreut k' ene sakî rimete e rfondou les egzimpes del grosse croejhete
Et rapontyî li rfondaedje del pitite croejhete :
http://users.skynet.be/lorint/picr/
Dji voe bén les noveas bouteus so li rfondaedje (Djan, Gayetan) fé cisse bouye la.
Tant k' a mi, dji m' va cmincî a "mete ene dierinne mwin" å sistinme di codjowaedje do rfondou sol Wiccionaire et Wikipedia.
http://wa.wikipedia.org/wiki/Trokes_da_Hendschel
Date: dju 15 avr, 2010 15:41:54 Sudjet:
Fåreut vey eto s' i gn a nén des ahessantès sacwès so l' pordjet linwince di Wikipedia :
http://wa.wikipedia.org/wiki/Wikipedia:Pordjet_linwince_walone
Mins po çoula, fåreut des vîs rôlîs (l' ideyål, ci sereut des djins k' ont ddja racatourné l' dominne come Lorint, Tiri u Pablo).
Mins dji di çoula et dji n' di rén...
Date: dju 15 avr, 2010 16:49:57 Sudjet:
Dji rintère tot djusse di voyaedje. Dimwin, dji vs dirè tot po ci pordjet-ci.
Date: vén 16 avr, 2010 8:07:56 Sudjet:
Dji pou fé çoula avou l' programe Adobe InDesign CS3 et vos evoyî on PDF po ricoridjî. Mins si vos vloz, dji pou vos evoyî on fitchî tecse al cogne .txt ou .doc po cminci. Avez-v' dedja ene idêye del cogne del croejhete? C' est pus åjhey po li rmete e pådje.
Date: vén 16 avr, 2010 11:27:29 Sudjet:
Gaytan scrijha:
Gråces toplin.
I våt mî bouter so des fitchîs .txt, veyanmint ki c' est Yanik ki dvreut "remantchî les bokets", come il a l' idêye. (motoit li croejhete e walon come racourti al fén di tchaeke tchaptrê del grosse croejhete e francès, come ene miete dins "Ké walon po dmwin ?").
Kçvvb.
Date: vén 16 avr, 2010 15:39:38 Sudjet:
Pocwè n' nén eployî Sribus? Scribus sait abaguer et mete e pådje di l'HTML otomaticmint: Vey vaici.
C' est on programe ki rote one miete come InDesign oudon-bén Quarck. C' est po Linux, Mac ou Windows.
Insi, pu rade ki d' tot rfé dins ene cogne TXT, vos rpurdoz l' sourdant då Lorint (c' est do Latex), vos l' candjîz, li mete en HTML come lî, l' rimete so fyis et l' Gaytan l' abaguer avou Scribus.
Dji pinse minme (mins fåreut sayî) k' on sait abaguer do Latex direk. Come li sourdant del croejhete (i lyi fåreut dmander) c' est fwait e Latex...
Date: sem 17 avr, 2010 9:02:48 Sudjet:
Adon, voci çou ki dj' aveu tuzé :
1) Fé l' croejhete è francès. Pocwè ? Paski dji n' vou nén fé ene croejhete po les walondvizants mins po totes les djins.
2) Cite croejhete-ci doet esse li pus "linwicieuse" possibe. Ele fåt k' ele fouxhe åjheye à lere tot dijhant tot çou ki gn a à dire.
3) Dj' a tuzé k' ele poreuve awè deus lives. Adon :
Croejhete do walon
Live I : croejhete djenerale
Live II : codjowaedje
là ki l' codjowaedje c' est on spès boket.
4) Po bouter, il m' shonne ki, po cmincî, i nos fåt ovrer avou des tåvleas, adon OpenOffice Calc. C' est pus åjhey po vey çou k' est fwait, çou ki fåt co fé et çou ki n' va nén.
5) On cop ki tos les tåvleas sont fwaits, nos plans cmincî à fé les tecses et li prezintaedje, todi avou Open Office.
Date: sem 17 avr, 2010 10:16:42 Sudjet:
avou ké programe avez-v' fé li Motî d' potche? Après l' metaedje e pådje, kéne sôre di fitchî evoyîz-v' a l' imprimerêye?
Date: sem 17 avr, 2010 12:58:17 Sudjet:
Li metaedje è pådje, c' est l' ovraedje di l' eplaideû : Yoran Embanner. Dji lyi a rindou on fitchî tecse (on .doc pask' i boute avou MS office), il a fwait si ovraedje, mi mostrer l' pordjet, schouter çou ki dji voleuve co candjî et evoye !
C' esteu ddja l' minme po l' Gaston. Tchaeke si mestî ;)
C' est po çoula ki nos n' avans dandjî ki d' OpenOffice.
Date: sem 17 avr, 2010 18:27:46 Sudjet:
Mwaisse, po k' on s' comprinde... Ons a bén l' idêye di rprinde li croejhete do Lorint (li modêye e francès), del mete a djoû e d' l' evoyî a l' eplaideu ou vos vôrîz fé on novea ovraedje?
Mi dj' pinse k' ons a tot la ddins et kel fåt djusse rimete e muzike po kel fuxhe a djoû et eplaidåve so papî (via ene cogne DOC kel Yoran sait lére).
Date: lon 19 avr, 2010 17:19:25 Sudjet:
Oyi, l' ideye c' est di rprinde tot çou k' egzisteye ddja. Et mn ideye c' est ki po iesse seur di n' rén roviyî, i nos fåt fé des tåvleas et adon on doc.
C' est d' l' ovraedje, mins nos avans l' tins.
Date: mår 20 avr, 2010 10:36:24 Sudjet:
Bondjoû Maisse Arsouye,
si vos vloz, dji pou cminci pa rapontyî les deus croejhetes dins des fitchîs .txt et vos les evoyî. Adon vos pôroz ovrer a pårti di ces fitchîs.
Pådje 1 so 7